28/12/2016 | Administración LocalMunicipal
Mugardos
Aprobación definitiva da modificación da ordenanza fiscal núm.29, reguladora da taxa pola prestación do servizo de colectores e estacións de bombeo das augas residuais vertidas e rede de saneamento municipal

Elevado a definitivo o acordo provisional do Pleno de data 28.10.2016, de aprobación da modificación da ordenanza fiscal nº 29, reguladora da taxa pola prestación do servizo de colectores e estacións de bombeo das augas residuais vertidas é rede de saneamento municipal en alta da zona norte da ría de Ares e Sur da ría de Ferrol, publicada no BOP da Coruña nº88, do 10.05.2016, por non se ter presentado ningunha reclamación durante o prazo de exposición pública, de conformidade co disposto no art.17.4 do RDL.2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da modificación da ordenanza aprobada para os efectos da súa entrada en vigor. -Se modifica o texto do apartado 2 do artígo 4º Supostos de non suxeición e exencións, que pasa a ter a seguinte redacción: Artígo 4.2. Gozarán de exención aqueles contribuíntes cuxa unidade familiar perciba ingresos mensuais, por tódolos conceptos, inferiores ou iguais ao 125% do IPREM. -Se elimina o texto do apartado 3 do artígo 4. Polo que o texto do artígo 4º. Supostos de non suxeición e exencións, pasa a ter a seguinte redacción: 1. Non estarán suxeitos á taxa os terreos e os solares que se atopen en ambos casos sen edificar, e as construccións que se atopen en situación de ruina declarada.2. Gozarán de exención aqueles contribuintes cuxa unidade familiar perciba ingresos mensuais, por todos os conceptos, inferiores ou iguales ao 125% do IPREM. Os ingresos mensuais virán determinados polos ingresos de todos os membros da unidade familiar divididos entre doce. A estos efectos teñen a consideración de ingresos a suma da base impoñible xeral (casilla correspondente da declaración) coa base impoñible do aforro (casilla correspondente da declaración), do imposto sobre a renda das persoas físicas. Para o previsto nestas bases considérase que compoñen a unidade familiar: – O/A solicitante e o seu conxuxe ou persoa unida en relación análoga conxugal, non separados legalmente e, no seu caso, o titor ou persoa encargada da garda e protección do menor. – Os fillos/as menores de idade, con excepción dos emancipados. – Os fillos/as maiores de idade con discapacidade física, psíquica ou sensorial ou incapacitados xudicialmente, suxeitos á patria potestade prorrogada ou rehabilitada. – Os fillos/as solteiros/as menores de vintecinco anos e que convivan no domicilio familiar a 31 de decembro do ano inmediato anterior a aquel no que se solicita o servizo sempre que non tiveran un contrato de traballo ou percibiran recursos (agás bolsas) durante o ano anterior. – No caso de separación ou divorcio, non se considerará membro da unidade familiar aquel que non conviva co solicitante do servizo. En cambio, si terá a consideración de membro computable o novo cónxuxe ou persoa unida ao pai/nai e que si conviva co solicitante. A separación ou divorcio acreditarase mediante sentenza xudicial que determine a mesma, ou convenio regulador onde conste a custodia do menor. En casos excepcionais, e sempre que exista información ao respecto nos servicios sociais comunitarios, esta situación poderase acreditar mediante informe técnico. – No caso de familias monoparentais (segundo artigo 13 da lei 3/2011, de 30 de xuño, de apoio á familia e á convivencia de Galicia), e para os efectos do cálculo da renda per cápita, ao que se refire o parágrafo anterior, incrementaranse nun 0,8 o número real de membros que compoñen a unidade familiar. Para as persoas non obrigadas a declarar, as bases impoñibles a que se fai referencia obteranse como resultado de aplicarlles ós datos existentes na Administración os criterios da lexislación do imposto sobre a renda das persoas físicas. Calquera indicio de cambio non declarado, distorsión ou falseamento da situación socioeconómica reflectida na solicitude, poderá dar lugar a que se inicie de oficio un expediente de comprobación dos datos referidos. Coa apertura deste expediente nomearase instrutor/a e secretario/a que elaborarán un informe que será obxecto de análise por parte da comisión de baremación, coordinación e seguimento. Poderase requirir ao/a solicitante os documentos que se consideren precisos para a resolución do expediente. Aqueles solicitantes que non acheguen a documentación requirida para a determinación da súa capacidade económica, no prazo de subsanación correspondente, non gozarán de exención algunha. Este parágrafo non será de aplicación aos solicitantes en situación de emerxencia social ou con informe técnico no que se acredite que se trata de familias con problemas de integración social, en risco de exclusión, desestructuración familiar, con inicio de expediente en menores ou de intervención familiar.3. Serán requisitos imprescindibles para poder gozar da exención recollida no parágrafo anterior: - Estar empadronado no Concello de Mugardos. - Que a vivenda pola que se solicita o beneficio fiscal sexa a habitual.4. Aos efectos de valorar as solicitudes de exencións presentadas constituirase una Comisión de baremación, coordinación e seguimento que aplicará o disposto no parágrafo anterior e propoñerá a contía a aboar ou exención a aplicar en cada caso. Dita comisión estará composta por: Presidente/a: O/A alcalde/sa o u concelleiro/a en quen delegue. Secretario/a: O da corporación ou funcionario/a en quen delegue (con voz e sen voto). Vogais: Un traballador/a do departamento de benestar social. A interventora do Concello ou funcionario/a en quen delegue. As solicitudes presentaránse dentro do prazo que se estableza a tal efecto mediante convocatoria pública. Entregaranse no rexistro xeral do Concello, no modelo facilitado ao efecto e achegando a documentación necesaria para verificar que se cumpren as condicións. A comisión poderá propor a concesión dos beneficios fóra dos prazos establecidos cando se acredite un cambio na situación económica, supoñendo dito cambio o cumprimento dos requisitos establecidos na presente ordenanza. Dita Comisión efectuará a proposta inicial de cualificación, correspondendo a resolución ao/á Sr./Sra. Alcalde/Alcaldesa. Esta resolución expoñerase no taboleiro de anuncios do concello. Os/as solicitantes que o desexen poderán efectuar as reclamacións debidamente documentadas que estimen oportunas no prazo de 10 días naturais contados dende a data de publicación da relación provisional, ao abeiro do estabelecido na sobredita Lei 39/2015, de 1 de outubro, do Procedemento Administrativo Común das Administración Públicas. Estas reclamacións entenderanse resoltas coa publicación da lista definitiva. -Se modifica o texto da disposición derradeira que pasa a ter a seguinte redacción: “Disposición derradeira. A presente modificación desta ordenanza fiscal entrará en vigor o día da sua publicación no Boletín Oficial da Provincia comezará a aplicarse a partir do día 1 de xaneiro do 2017 e pemanecerá en vigor ata a súa modificación ou derrogación expresa.” Mugardos, 21 de decembro de 2016 A alcaldesa Pilar Díaz Otero.